Vera Obrenović Delibašić

**Vera Obrenović Delibašić** (1906–1992) prva je bosanskohercegovačka romansijerka. Osnovnu školu završila je u selu pored Bosanskog Šamca kada je i počela pisati prve pjesme. Gimnaziju je maturirala u Kostajnici, a učiteljsku i muzičku školu u Sarajevu. Nakon gimnazijske mature i preseljenja u Sarajevo, objavila je prvu zbirku pjesama *Nemiri mladosti* 1927. U Sarajevu je završila Višu pedagošku školu u kojoj je radila kao nastavnica muzičke kulture i umjetnosti do 1932. kada dobija otkaz i zabranu rada u javnim ustanovama zbog proleterskih i komunističkih stavova koje je međuratna monarhijska jugoslavenska vlast strogo sankcionirala. U Sarajevskoj filharmoniji svirala je prvu violinu. Bila je članica bosanskohercegovačkog udruženja književnika međuratne Jugoslavije *Grupa Sarajevskih književnika* (1928–1941). Radove je objavljivala u časopisima *Pregled*, *Srpski književni glasnik*, *Gajret*, *Bosanska vila*, *Oslobođenje*, *Žena danas* i drugima. 

Tokom rata bila je učesnica Narodnooslobodilačke borbe (NOB), a nakon rata članica glavnog odbora Antifašističkog fronta žena (AFŽ) u Sarajevu i suosnivačica *Udruženja književnika BiH* 1945. Uređivala je časopis za kulturu i društvena pitanja *Vidik* u izdanju *Oslobođenja* i nekoliko brojeva AFŽ-ovog glasila *Nova žena*. 

Kao članica Umjetničke čete Užičkog partizanskog odreda "Dimitrije Tucović" izravno je pratila i učestvovala u narodnooslobodilačkim događajima i oblikovala prvi socrealistički romaneskni narativ iz ženske književne perspektive. Roman *Kroz Ničiju zemlju* objavljen je u dva nastavka (1948. i 1950) i glavna je okosnica književnoga stvaralaštva ove autorice kojim je ujedno postala i prva bosanskohercegovačka romansijerka.

U Muzeju književnosti i pozorišne umjetnosti Bosne i Hercegovine u Sarajevu nalazi se zbirka dokumentarnih i književnih materijala o njenom životu i književnom radu. Zbirku je formirala Razija Handžić, osnivačica i prva direktorica Muzeja.

U okviru svog rada i djelovanja, Muzej nastoji kreirati i čuvati znanje o radu i značaju "književnice Revolucije" Vere Obrenović Delibašić. U povodu obilježavanja Međunarodnog dana žena 8. marta 2015, prvi je puta organizirana izložba o njezinoj književnosti i javnom angažmanu *Ničija zemlja: Vera Obrenović Delibašić: rekonstrukcija nepostojećeg kanona bosanskohercegovačke književnosti* u autorstvu Zlatana Delića, kustosa-istraživača i Šejle Šehabović, direktorice ovog muzeja. Premda je Vera Obrenović Delibašić bila angažirana književnica i kulturna djelatnica, aktivna učesnica modernizacijskih i emancipacijskih preobražaja međuratne i socijalističke Jugoslavije godine, 

## Bibliografija 
Objavljena djela:

* *Nemiri mladosti* (1927)
* *Pesme* (1930)
* *Pesme* (1941)
* *Pjesme* (1946)
* *Kroz Ničiju zemlju* (1948)
* *Kroz Ničiju zemlju 2* (1950)
* *Po njivama pabirčimo* (1952)
* *Sa rodne grude* (1952)
* *Zore nad mahalama* (1955)
* *Od kolijevke do Sutjeske* (1961)
* *Višnja iz Ničije zemlje* (1971)

Osim poezije, romana, pripovijetki i književnost za djecu, pisala je drame i scenarije za filmove koje nije objavljivala. 

## Također pogledajte 
*Antifašistički front žena
*Narodnooslobodilačka borba Jugoslavije

## Izvori 
*Delić, Zlatan i Šehabović, Šejla. 2015. *Ničija zemlja: Vera Obrenović Delibašić* (katalog izložbe). Sarajevo: Muzej književnosti i pozorišne umjetnosti.
*Delić. Zlatan. 2016. "Emancipativne politike kanonizacije književnosti: strategije, taktike i prakse otpora ženskog književnog stvaralaštva u BiH", u: Čale Feldman, Lada. / Dremel, Anita. / Jambrešić Kirin, Renata. / Grdešić, Maša. / Dujić, Lidija. (ur.). *Crveni ocean: prakse, taktike i strategije rodnog otpora.* Zagreb: Centar za ženske studije i Leksikografski zavod Miroslav Krleža.
*Amila Hrustić Batovanja, Masha Durkalić, Hatidža Gušić. 2019. Žene BiH: ilustrovana knjiga o izuzetnim ženama, 

Kategorija:Feminizam
Kategorija:Aktivizam
Kategorija:Rođeni 1906.
Kategorija:Umrli 1992.
Kategorija:Bosanskohercegovački pisci
Kategorija:Jugoslavenski pisci
Kategorija:Jugoslavenski pjesnici
Kategorija:Bosanskohercegovački pjesnici
Kategorija:Biografije, Livno
Kategorija:Partizani